
	Comisia pentru buget, finanţe şi bănci
	
	Bucureşti,        

Nr. 22/104/31.03.10


Biroul Permanent

al

Camerei  Deputaţilor

Vă înaintăm, alăturat, raportul asupra propunerii legislative pentru modificarea şi completarea Legii 571/2003 privind codul fiscal, cu care comisia noastră a fost sesizată în fond cu adresa Biroului Permanent nr. PL.x. 55  din 16 martie 2010.
	PREŞEDINTE,

Viorel Ştefan


Parlamentul  României

	Comisia pentru buget, finanţe şi bănci
	
	Bucureşti,    

Nr. 22/104/31.03.10


RAPORT

asupra propunerii legislative pentru modificarea şi completarea Legii 571/2003 privind codul fiscal 
     
     Cu adresa nr.PL.x. 55  din 16 martie 2010, Biroul Permanent conform art.95 din Regulamentul Camerei Deputaţilor, republicat, a sesizat,  spre dezbatere, Comisia pentru buget, finanţe şi bănci cu propunerea legislativă pentru modificarea şi completarea Legii 571/2003 privind codul fiscal.
          La întocmirea raportului s-au avut în vedere avizele Consiliului Legislativ şi al Comisiei pentru politică economică, reformă şi privatizare.

          Guvernul nu susţine adoptarea iniţiativei legislative.  
                          Prezenta propunere legislativă are ca obiect de reglementare modificarea şi completarea Legii nr. 571/2003 privind codul fiscal, cu modificările şi completările ulterioare, după cum urmează:

· abrogarea lit. a) de la art. 48 alin. (5) în sensul eliminării cheltuielilor de sponsorizare, mecenat, precum şi a celor pentru acordarea de burse private, efectuate conform legii, în limita unei cote de 5% din baza de calcul determinată conform alin. (6) din categoria celor supuse deductibilităţii limitate;

· completarea art. 48 cu un nou alineat, alin.(61) prin care contribuabilii, care efectuează sponsorizări şi/sau acte de mecenat, precum şi cei care acordă burse private, să scadă din impozitul pe veniturile din activităţi independente datorat sumele aferente, dacă aceste cheltuieli, pe total, îndeplinesc cumulativ, următoarele condiţii: sunt în limita a 10 la mie din totalul veniturilor din activităţi independente şi nu depăşesc 20% din impozitul pe veniturile din activităţi independente. 
                 Propunerea legislativă face parte din categoria legilor ordinare, potrivit art. 76 din Constituţia României, republicată.
            La lucrările comisiei au participat 28 de deputaţi, din totalul de 35 membri ai comisiei.

            Raportul comisiei a fost adoptat cu unanimitate de voturi. 

            Propunerea legislativă a fost respinsă de Senat în şedinţa din data de 24 februarie 2010.

            Propunerea legislativă, potrivit art. 75 din Constituţia României, republicată şi al art. 92 din Regulamentul Camerei Deputaţilor, republicat este de competenţa decizională a Camerei Deputaţilor .
                   In urma dezbaterii propunerii legislative pentru modificarea şi completarea Legii 571/2003 privind codul fiscal, în şedinţa din data de 31 martie 2010, comisia propune Plenului Camerei Deputaţilor respingerea propunerii legislative deoarece, pe lângă faptul că măsura propusă presupune un sistem complicat de administrare, întrucât persoanele fizice îşi declară veniturile până la data de 15 mai a anului următor, iar organul fiscal competent stabileşte impozitul datorat şi emite decizia de impunere ulterior acestei date, se încalcă şi dispoziţiile art.2 pct.42 din Legea nr. 500/2002 privind finanţele publice, principiile şi procedurile privind administrarea, angajarea şi utilizarea veniturilor bugetare reprezentând impozite, taxe, contribuţii şi alte vărsăminte,fiind numai cele stabilite prin intermediul prevederilor acestei legi.    
	PREŞEDINTE,

Viorel Ştefan
	SECRETAR,

Iuliu Nosa


                                                                                 Consilier parlamentar,

                                                                                                                   Roşu Gica
